ভেনেরা ৭
ভেনেরা ৭ (রুশ: Венера 7; অর্থ: ভেনাস ৭), হলো ১৯৭০ সালে মহাশূণ্যে প্রেরণ করা একটি সোভিয়েত নভোযান। এই অভিযানটিকে সোভিয়েত ভেনেরা কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় এবং এটি ভেনাসে অন্বেষণের উদ্দেশ্যে প্রেরণ করা হয়। ১৯৭০ সালের ১৫ ডিসেম্বর তারিখে এটি যখন শুক্র পৃষ্ঠে অবতরণ করে, তখন এটি অন্য গ্রহে মৃদু অবতরণকারী প্রথম মহাকাশযান হওয়ার গৌরব অর্জন করে এবং সেখান থেকে পৃথিবীতে তথ্য প্রেরণকারী হিসাবেও আবির্ভূত হয়।